ดัชนีเซี่ยงไฮ้คอมโพสิตเปิดร่วง 2.10% วิตกศก.จีนชะลอตัว
ดัชนีเซี่ยงไฮ้คอมโพสิตเปิดร่วง 2.10% วิตกศก.จีนชะลอตัว
27 ก.ค. 2558

สำนักข่าวอินโฟเควสท์ รายงานดัชนีเซี่ยงไฮ้คอมโพสิตตลาดหุ้นจีนเปิดลบ 85.34 จุด หรือ 2.10% แตะที่ 3,985.57 จุดในวันนี้ เนื่องจากนักลงทุนวิตกกังวลเกี่ยวกับการชะลอตัวของเศรษฐกิจจีน หลังจากมาร์กิตเปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตเบื้องต้นของจีนในเดือนก.ค.ลดลงแตะ 48.2 ซึ่งเป็นระดับต่ำสุดในรอบ 15 เดือน จาก 49.4 ในเดือนมิ.ย. ตัวเลขที่ต่ำกว่า 50 แสดงให้เห็นถึงภาวะหดตัว และดัชนีที่สูงกว่า 50 จะบ่งชี้ว่ากิจกรรมภาคการผลิตของจีนมีการขยายตัวจากเดือนก่อนหน้า        